Živjeti od ljubavi
Živjeti od ljubavi je jugoslavenski dugometražni igrani dramski film iz 1973. godine, u režiji Kreše Golika. Film je sniman tehnikom 35mm widescreen u boji. Film govori o slamanju mladenačke ljubavi pred egzinstencijalnim zadanostima konkretnog društvenog okružja. Film je na 20. Pulskom filmskom festivalu 1973. nagrađen velikom brončanom Arenom. Osim u SFRJ-u film se prikazivao i u SSSR-u, Madžarskoj, Rumunjskoj, Bugarskoj, Poljskoj, Čehoslovačkoj, DR Njemačkoj, Finskoj, Alžiru, Mozambiku, Australiji, Svazilandu, Austriji, Sudanu i SR Njemačkoj.

Sinopsis 
Mladi studentski bračni par Davor i Minja suočavaju se s prvim problemima u svom zajedničkom životu kada Davor ostaje bez novčane potpore za nastavak studija. Minja stoga prekine studij i zaposli se kao nastavnica u osnovnoj školi u selu Crna Lokva, kako bi Davoru zaradom omogućila da dovrši svoj prekinuti studij. U Crnoj Lokvi se nastanjuje kod Ane, koja živi sama s djecom, dok joj muž već tri godine radi u Njemačkoj. Minji je ugodno po svojim novim krovom, no u školi se suočava s oportunizmom i spletkama svojih kolega, pa mora pristajati na razne kompromise kako bi sačuvala svoje radno mjesto. U mjesnom liječniku, nalazi dobrog prijatelja, što se ne može reći za mjesnog "drmatora" Medana, koji oko nje neprestano oblijeće. Davor zapušta studij, nezadovoljan je što ga žena izdržava, a započinje i vezu s nekadašnjom poznanicom Vandom, situiranom gradskom gospođom.

Uloge

Nagrade

20. Pulski filmski festival 1973. 
 Velika brončana Arena za film
 Diploma Vlasti Knezović za uspješan debi
 Diploma Alenki Rančić za epizodnu ulogu
 Nagrada Ilsutrovane publike za režiju filma u boji

Filmski festival u Nišu 1973. 
 Nagrada za žensku epizodnu ulogu Alenki Račić
 Povelja Vlasti Knezović
 Nagrada publike najpopularnijem glumcu (Vlasta Knezović)

Izvori

Vanjske poveznice 
 
 Sinopsis filma

Jugoslavenski filmovi
Dramski filmovi